આશ્રમ એ છે કે, સુરક્ષા, સ્વાવલંબન, સૌહાર્દ, સંસ્કૃતિ, સહાયતા, સ્વાભિમાન, સેવાસુમન, સુરભિ, સુબોધ, સંબંધ, સમન્વય, સબલા શુભમ અને સન્માનના વિચારશિલ્પ પર કામ કરી રહેલ અબલા આશ્રમની ધાક સમગ્ર કર્ણાટકમાં છે. અહીંની દીકરીઓ ભલે ક્યાંય કોઈ પરિવારની વહુ બની જાય કે પછી કોઈ પ્રોફેશનમાં દરેક મોર્ચે તે સફળ સાબિત થાય છે. અનાથ એવી બે સગી બહેનો રશ્મિ અને રામ્યા અબલા આશ્રમમાં રહી ઉચ્ચ શિક્ષણ મેળવ્યું. આજ આમાંની એક બહેન જાણીતાં હોમિયોપથી ડૉક્ટર છે અને બીજી બાયોટેક્નોલોજીમાં અભ્યાસ કરી એક આંતરરાષ્ટ્રીય કંપનીમાં ઉચ્ચ પદે પોતાની પ્રતિભાની ફોરમ મહેકાવી રહી છે. અહીંની દીકરીઓને વહુના રૂપે મેળવવા માટે કુલીન અને સંપન્ન પરિવાર સદાય તત્પર રહે છે.